তাসকিনের বিকল্প শফিউল-এবাদত
বিপিএল শেষেই আন্তর্জাতিক ক্রিকেট নিয়ে ব্যস্ত হয়ে পড়বে বাংলাদেশ। ফাইনালের পর পরই নিউজিল্যান্ডের উদ্দেশে বিমানে চড়বেন টাইগাররা। সেখানে তিনটি করে ওয়ানডে ও টেস্ট সিরিজ খেলবেন তারা।







সেই সফরে স্কোয়াডে ছিলেন তাসকিন আহমেদ। তবে গেল ১ ফেব্রুয়ারি সিলেট সিক্সার্সের হয়ে চিটাগং ভাইকিংসের বিপক্ষে ম্যাচ খেলার সময় পায়ে চোট পান সাতকিন। সেটি এতটাই গুরুতর যে, নিউজিল্যান্ড সফর থেকেই ছিটকে গেছেন টাইগার স্পিডস্টার। তার বিকল্প হিসেবে দলে অন্তর্ভুক্ত হয়েছেন শফিউল ইসলাম ও এবাদত হোসেন। 




সূত্র জানায়, তাসকিন চোটে পড়ায় বিকল্প হিসেবে তিনজনের নাম উঠেছিল- শফিউল, আবু জায়েদ রাহী ও এবাদত। এর মধ্যে শফিউলকে পছন্দ করেন দুই নির্বাচক। তবে কোচ স্টিভ রোডসের পছন্দ এবাদতকে। ফলে নিরুপায় হয়ে দুজনকেই রাখা হয়েছে।
আন্তর্জাতিক ক্রিকেটে অভিষেকের অপেক্ষায় এবাদত। তবে তাকে ওয়ানডে সিরিজ নয়, টেস্ট খেলাতে চান রোডস। কিন্তু তরুণ পেসারকে ওয়ানডে দলে রাখতে চান তিনি। উদ্দেশ্য আন্তর্জাতিক ক্রিকেটের আবহটা বোঝানো।
অবশ্য একজন বোলারকে টেস্ট খেলানো হবে বলে তাকে ওয়ানডে দলে রাখতে হবে। কোচের এ যুক্তির বিপক্ষে ছিলেন নির্বাচকরা।
স্কিল, অভিজ্ঞতায় এবাদতের চেয়ে অনেক এগিয়ে শফিউল। এ ছাড়া চেয়েছেন নির্বাচকরাও। তাই নিউজিল্যান্ডের বিপক্ষে ওয়ানডে সিরিজে তাসকিনের জায়গায় এ পেসারকেই বেছে নিয়েছে বিসিবি। এবারের বিপিএলে ১২ ম্যাচে ১৪ উইকেট নিয়েছেন তিনি। আর রোডসের চাওয়া মেনে টেস্ট সিরিজের দলে ঠাঁই পেয়েছেন এবাদত।
নিউজিল্যান্ড সফরে বাংলাদেশ ওয়ানডে স্কোয়াড: মাশরাফি বিন মুর্তজা (অধিনায়ক), সাকিব আল হাসান, তামিম ইকবাল, মুশফিকুর রহিম (উইকেটরক্ষক), সৌম্য সরকার, লিটন দাস, মাহমুদউল্লাহ রিয়াদ, মেহেদী হাসান মিরাজ, মোস্তাফিজুর রহমান, রুবেল হোসেন, সাব্বির রহমান, মোহাম্মদ মিঠুন, মোহাম্মদ সাইফউদ্দিন, নাঈম হাসান ও শফিউল ইসলাম।
নিউজিল্যান্ড সফরে বাংলাদেশ টেস্ট স্কোয়াড: সাকিব আল হাসান (অধিনায়ক), মাহমুদউল্লাহ রিয়াদ, তামিম ইকবাল, মুশফিকুর রহিম (উইকেটরক্ষক), মুমিনুল হক, সাদমান ইসলাম, লিটন দাস, মেহেদী হাসান মিরাজ, মোস্তাফিজুর রহমান, মোহাম্মদ মিঠুন, নাঈম হাসান, তাইজুল ইসলাম, আবু জায়েদ, খালেদ আহমেদ ও এবাদত হোসেন।

বিপিএল শেষেই আন্তর্জাতিক ক্রিকেট নিয়ে ব্যস্ত হয়ে পড়বে বাংলাদেশ। ফাইনালের পর পরই নিউজিল্যান্ডের উদ্দেশে বিমানে চড়বেন টাইগাররা। সেখানে তিনটি করে ওয়ানডে ও টেস্ট সিরিজ খেলবেন তারা।